Source: https://www.slov-lex.sk/pravne-predpisy/SK/ZZ/1992/566/19930208.html
Timestamp: 2019-07-23 02:49:34+00:00

Document:
riadi peňažný obeh, koordinuje platobný styk a zúčtovanie bánk a stará sa o ich plynulosť a hospodárnosť,
vykonáva dozor nad vykonávaním bankových činností v rozsahu upravenom týmto zákonom a stará sa o bezpečné fungovanie a účelný rozvoj bankového systému,
Národná banka Slovenska je povinná podávať Národnej rade Slovenskej republiky polročne správu o menovom vývoji.
Národná banka Slovenska zastupuje Slovenskú republiku v medzinárodných menových inštitúciách a zabezpečuje plnenie úloh vyplývajúcich z tohto zastúpenia.
Národná banka Slovenska zastupuje Slovenskú republiku v operáciách na svetových trhoch peňazí.
ORGÁNY NÁRODNEJ BANKY SLOVENSKA
Banková rada Národnej banky Slovenska,
Direktórium Národnej banky Slovenska.
ustanovuje rozsah úverov podľa § 25 ods. 2 a pravidlá emisie,
ustanovuje platové a iné požitky guvernéra a viceguvernérov,
udeľuje súhlas s pôsobením zamestnancov Národnej banky Slovenska v riadiacich, dozorných a kontrolných orgánoch obchodných spoločností a bánk,
schvaľuje rokovací poriadok bankovej rady.
Členmi bankovej rady sú guvernér, dvaja viceguvernéri, dvaja vrchní riaditelia a traja ďalší členovia.
Guvernéra a viceguvernérov vymenúva a odvoláva prezident Slovenskej republiky na návrh vlády Slovenskej republiky (ďalej len „vláda“), po schválení Národnou radou Slovenskej republiky.
Vrchných riaditeľov a ostatných troch členov bankovej rady vymenúva a odvoláva vláda na návrh guvernéra Národnej banky Slovenska.
Guvernér, viceguvernéri a vrchní riaditelia Národnej banky Slovenska sú vymenúvaní na šesť rokov. Funkčné obdobie ostatných členov bankovej rady je štvorročné.
S členstvom v bankovej rade je nezlučiteľná funkcia poslanca Národnej rady Slovenskej republiky, členstvo vo vláde, členstvo v riadiacich, dozorných a kontrolných orgánoch iných bánk, obchodných spoločností a ostatných podnikateľských subjektov.
Členstvo v bankovej rade zaniká vzdaním sa funkcie na vlastnú žiadosť člena odovzdanú bankovej rade.
Členstvo v bankovej rade zaniká odvolaním z funkcie
ak bol člen právoplatne odsúdený za trestný čin,
na návrh bankovej rady, ak člen stratil schopnosť vykonávať svoju funkciu,
ak člen začal vykonávať funkciu uvedenú v odseku 6.
Rokovaniu bankovej rady predsedá guvernér, v jeho neprítomnosti ním poverený viceguvernér. Banková rada prijíma svoje rozhodnutia väčšinou hlasov všetkých členov. Banková rada je uznášaniaschopná, ak je prítomný guvernér alebo ním poverený predsedajúci viceguvernér a aspoň ďalší traja členovia. Pri rovnosti hlasov rozhoduje hlas predsedajúceho.
Národnú banku Slovenska zastupuje navonok jej guvernér.
Rozhodnutia, prijaté podľa odseku 1, prerokúva na nasledujúcom zasadnutí banková rada, ktorá ich schváli alebo zruší.
Direktórium Národnej banky Slovenska (ďalej len „direktórium“) je výkonným orgánom Národnej banky Slovenska. Zodpovedá za výkon rozhodnutí bankovej rady.
Direktórium pripravuje zasadania bankovej rady, vykonáva jej rozhodnutia a spravuje Národnú banku Slovenska.
Direktórium zabezpečuje najmä výkon
obchodov so Slovenskou republikou podľa tohto zákona (§ 25 a 26),
schválenej menovej politiky,
správy menových rezerv v zlate a devízových prostriedkoch, obchodov s devízovými hodnotami a platobného styku so zahraničím,
emisie cenných papierov Národnej banky Slovenska a obchody s nimi,
operácií s cennými papiermi,
metodického riadenia a bankového dozoru v rozsahu ustanovenom bankovou radou,
obchodov s bankami podľa tohto zákona,
kontroly plnenia povinností pri hospodárení s devízovými hodnotami inými osobami než bankami, ktorú Národná banka Slovenska vykonáva podľa osobitného predpisu.2)
Členmi direktória sú viceguvernér poverený guvernérom Národnej banky Slovenska a vrchní riaditelia Národnej banky Slovenska.
Direktórium riadi viceguvernér a v čase jeho neprítomnosti ho zastupuje ním poverený vrchný riaditeľ.
Národná banka Slovenska v rozsahu ustanovenom týmto zákonom podporuje hospodársku politiku vlády.
Plnenie úloh podľa § 2 tohto zákona zabezpečuje Národná banka Slovenska nezávisle od pokynov vlády.
Na rokovaní bankovej rady sa môže zúčastniť s poradným hlasom člen vlády poverený vládou.
Národná banka Slovenska plní poradné funkcie voči vláde vo veciach menovej politiky a bankovníctva.
Guvernér Národnej banky Slovenska a v jeho neprítomnosti ním poverený viceguvernér sa zúčastňuje na schôdzach vlády.
Národná banka Slovenska má výhradné právo vydávať bankovky a mince, ako aj pamätné mince (ďalej len „bankovky a mince“), ktoré sú zákonnými peniazmi.
Národná banka Slovenska ustanovuje úrokové sadzby, rámce, splatnosti a ďalšie podmienky obchodov, ktoré vykonáva podľa tohto zákona.
Národná banka Slovenska môže ustanoviť minimálne úrokové sadzby z vkladov prijímaných bankami a pobočkami zahraničných bánk (ďalej len „banky“) a maximálne úrokové sadzby z úverov nimi poskytovaných. Tieto sadzby bezodkladne vyhlasuje opatrením3) v Zbierke zákonov a zverejňuje ich v dennej tlači.
Národná banka Slovenska môže určiť bankám maximálny rozsah nimi poskytovaných úverov.
Národná banka Slovenska môže požadovať, aby banky mali na účte v Národnej banke Slovenska uloženú ňou určenú časť svojich zdrojov (ďalej len „povinná minimálna rezerva“), ktoré sa spravidla neúročia.
Ak banka nedodržiava určenú povinnú minimálnu rezervu, je Národná banka Slovenska oprávnená účtovať jej zo sumy, o ktorú nie je určená povinná minimálna rezerva naplnená, úrok vo výške zodpovedajúcej až trojnásobku platnej diskontnej sadzby.
štátne dlhopisy alebo iné cenné papiere so štátnou zárukou, splatné do jedného roka odo dňa ich nákupu Národnou bankou Slovenska.
Národná banka Slovenska môže poskytnúť bankám na dobu najviac šiestich mesiacov úver zabezpečený cennými papiermi uvedenými v § 23, prípadne štátnymi dlhopismi alebo inými cennými papiermi so štátnou zárukou so splatnosťou dlhšou, než je uvedené v § 23 písm. b), alebo skladiskovými listami pre tovar hromadného charakteru plne poistený proti strate a poškodeniu, ako aj inými majetkovými hodnotami.
V záujme zachovania likvidity banky môže Národná banka Slovenska výnimočne poskytnúť banke krátkodobý úver, a to na dobu najviac troch mesiacov.
Národná banka Slovenska vedie príjmové a výdavkové účty štátneho rozpočtu, štátnych finančných aktív a pasív a štátnych účelových fondov. Platby z výdavkových účtov sa vykonávajú do výšky súhrnného zostatku na príjmových účtoch. Súhrnný zostatok nemožno prečerpať.
Národná banka Slovenska môže na základe rozhodnutia bankovej rady poskytnúť Slovenskej republike krátkodobý úver nákupom štátnych pokladničných poukážok splatných do troch mesiacov od ich nákupu na krytie výkyvov v hospodárení štátneho rozpočtu v priebehu roka. Celkový stav týchto úverov kedykoľvek v priebehu roka nesmie prekročiť 5 % príjmov štátneho rozpočtu Slovenskej republiky v uplynulom roku.
určuje cenu zlata v bankových operáciách Národnej banky Slovenska,
má v úschove a spravuje menové rezervy v zlate a v devízových prostriedkoch a disponuje s nimi.
obchoduje so zlatom a ostatnými devízovými hodnotami a vykonáva všetky druhy bankových obchodov s tuzemskými a zahraničnými bankami,
určuje podmienky pre obchod so zlatom a ostatnými devízovými hodnotami vykonávanými bankami a inými osobami podľa osobitného predpisu2) a vyhlasuje ich opatrením3) v Zbierke zákonov,
Národná banka Slovenska riadi hotovostný peňažný obeh a po dohode s ministerstvom ustanovuje vykonávacím predpisom prípady, kedy nemožno platiť v hotovosti.
Národná banka Slovenska na zabezpečenie jednotného platobného styku a zúčtovania v Slovenskej republike ustanoví vykonávacím predpisom
rámcové zásady platobného styku medzi bankami a zúčtovania na účtoch v bankách,
Národná banka Slovenska vedie register cenných papierov emitovaných Slovenskou republikou.
BANKOVÝ DOHĽAD A ŠTÁTNY DOZOR
Národná banka Slovenska vykonáva bankový dohľad nad
činnosťou bánk a nad bezpečným fungovaním bankového systému,
činnosťou iných osôb než bánk, ktoré majú povolenie podľa osobitných predpisov.6)
posudzovanie rozhodnutí o žiadostiach o udelenie povolenia pôsobiť ako banka podľa osobitného predpisu,4)
dozor nad dodržiavaním podmienok ustanovených v povolení podľa písmena a), ako aj v povolení podľa osobitných predpisov,
kontrolu dodržiavania opatrení vydaných Národnou bankou Slovenska,
ukladanie opatrení podľa tohto zákona alebo podľa osobitného predpisu.4)
Pri výkone bankového dohľadu formou kontroly na mieste sa vzťahy medzi Národnou bankou Slovenska a kontrolovanými osobami riadia základnými pravidlami kontrolnej činnosti ustanovenými osobitným predpisom,7) s výnimkou ustanovení o overovaní odbornej spôsobilosti pracovníkov poverených výkonom kontroly a ustanovení o zverejňovaní výsledkov kontroly a ustanovení o spolupráci v oblasti kontroly.
Ak Národná banka Slovenska zistí nedostatky pri činnosti vykonávanej inými osobami než bankami na základe povolenia podľa osobitných predpisov,6) môže uložiť týmto osobám
opatrenia smerujúce k náprave zistených nedostatkov, najmä prikáže upustiť od nesprávneho postupu alebo ukončiť činnosť,
pokutu do 10 000 000 Sk podľa závažnosti zistených nedostatkov.
Pokutu podľa odseku 4 písm. b) môže uložiť Národná banka Slovenska aj osobám, ktoré vykonávajú bez povolenia činnosti, na ktoré je potrebné povolenie podľa osobitných predpisov.6)
Nedostatkami podľa odseku 4 sa rozumie porušenie podmienok ustanovených v povolení podľa osobitných predpisov,6) ako aj ostatných právnych predpisov a opatrení vydaných Národnou bankou Slovenska.
Na konanie o uložení pokuty podľa odseku 4 písm. b) sa vzťahujú predpisy o správnom konaní.8) O rozklade proti rozhodnutiu o uložení pokuty rozhoduje banková rada.
Národná banka Slovenska môže uložiť pokutu podľa odseku 4 písm. b) do jedného roka odo dňa zistenia nedostatkov, najneskôr však do desiatich rokov odo dňa, v ktorom tieto nedostatky vznikli.
Štátny dozor nad činnosťou bánk a iných osôb než bánk, ktoré majú povolenie podľa osobitných predpisov,6) vykonáva ministerstvo alebo ním poverený orgán.
Štátny dozor zahŕňa
kontrolu dodržiavania zákonov, keď je na to ministerstvo týmto zákonom alebo osobitnými predpismi4) splnomocnené,
kontrolu dodržiavania všeobecne záväzných právnych predpisov vydaných Národnou bankou Slovenska,
kontrolu plnenia opatrení vydaných ministerstvom pri výkone štátneho dozoru.
Ministerstvo má právo zúčastniť sa na rokovaniach riadiacich orgánov Národnej banky Slovenska, bánk a iných osôb než bánk, ktoré majú povolenie podľa osobitných predpisov,6) pri prerokúvaní ročnej účtovnej závierky a výsledkov výkonu štátneho dozoru.
Ak ministerstvo zistí nedostatky v činnosti bánk a iných osôb než bánk, ktoré majú povolenie podľa osobitných predpisov,6) vydá opatrenie na odstránenie zistených nedostatkov a určí lehotu na ich odstránenie. Pri zistení závažných nedostatkov môže uložiť týmto osobám pokutu do výšky 1 000 000 Sk.
Na výkon štátneho dozoru sa primerane použijú ustanovenia § 36 ods. 3, 7 až 10.
Národná banka Slovenska zo svojich výnosov uhrádza nevyhnutné náklady na svoju činnosť. Vytvorený zisk používa na dopĺňanie rezervného fondu a ďalších fondov vytváraných zo zisku a na ostatné použitie v rozpočtovanej výške. Zostávajúci zisk odvádza do štátneho rozpočtu Slovenskej republiky.
Ročnú správu o výsledku svojho hospodárenia Národná banka Slovenska predkladá do troch mesiacov po skončení kalendárneho roka na schválenie Národnej rade Slovenskej republiky. Ak ju Národná rada Slovenskej republiky neschváli, je Národná banka Slovenska povinná do šiestich týždňov predložiť spresnenú a doplnenú správu podľa jej požiadavky.
Účtovnú závierku Národnej banky Slovenska overujú dvaja audítori. Audítorov určuje Najvyšší kontrolný úrad Slovenskej republiky.
Národná banka Slovenska zverejní výročnú správu, ktorá obsahuje základné údaje o menovom vývoji Slovenskej republiky, po jej schválení Národnou radou Slovenskej republiky.
Národná banka Slovenska spracúva a poskytuje dekádne na zverejnenie v tlači výkaz o svojej finančnej pozícii.
Na všetky bankové operácie Národnej banky Slovenska včítane stavov na účtoch, ktoré vedie, sa vzťahuje bankové tajomstvo.
Povinnosť zachovávať mlčanlivosť o skutočnostiach, s ktorými sa oboznámia pri výkone svojej funkcie, platí aj pre členov zboru poradcov. Z dôvodov verejného záujmu ich môže tejto povinnosti zbaviť guvernér.
zákon Národnej rady Slovenskej republiky č. 567/1990 Zb. o rozpočtových pravidlách Slovenskej republiky s výnimkou § 11 ods. 3, § 14, § 16 ods. 2 a § 18,
§ 17 ods. 3 zákona č. 286/1992 Zb. o daniach z príjmov.
Devízový zákon č. 528/1990 Zb. v znení zákona č. 228/1992 Zb.
§ 27 Iné obchody Národnej banky Slovenska
§ 36 Bankový dohľad
§ 37 Štátny dozor

References: § 25
 § 2
 § 23
 § 23
 § 36
 § 11
 § 14
 § 16
 § 18

§ 17

§ 27

§ 36

§ 37